
Facere a împăratului Teodor Duca Lascaris 


[| cest Paraclis - aducător de multă 
străpungere, care, la rându-i, naşte 
Ai Sa 0 ş 
îndrăzneala cea bună înaintea lui 
Dumnezeu - se cântă la vreme de grea 
încercare sau întristare sufletească sau 


de bântuială a deznădejdii ori nevoi 
ori griji. În Postul Adormirii Maicii 


Domnului, se cântă, într-o zi, acesta, 

iar în cealaltă, Paraclisul Mic. De-a 

lungul anului, se obișnuiește să se 
cânte duminica seara. 


Traducerea s-a făcut ţinând canoanele 

imnografiei bisericești, adică respec- 

când forma prozodică proprie. fiecărei 
specii a genului imnografic. 


RÂNDUIALA MELODICĂ A MARELUI PARACLIS 


AL PREASFINTEI STĂPÂNEI NOASTRE 
NĂSCĂTOAREA DE DUMNEZEU 
ŞI PURUREA FECIOARA MARIA 


De este preot, zice: 
Binecuvântat este Dumnezeul nostru... 
lar de nu este preot, zice: 
Pentru rugăciunile Sfinţilor Părinților noștri, Doamne Lisuse 
Hristoase, Dumnezeul nostru, miluieşte-ne pe noi. 


Psalmul 142 


|p ius auzi rugăciunea mea, ascultă cererea mea, 


întru adevărul Tău, auzi-mă întru dreptatea Ia. Şi să 
nu intri la judecată cu robul Tău, că nu se va îndreptăți 
înaintea Ta tot cel viu. Că a prigonit vrăjmașul sufletul meu, 
smerit-a la pământ viața mea, așezatu-m-a întru întunerece 
ca pe morții veacului. Mâhnitu-s-a întru mine duhul meu, 
și întru mine inima mea s-a tulburat. Adusu-mi-am aminte 
de zilele cele din început, cugetat-am la toate lucrurile 
Tale, la facerile mâinilor Tale am cugetat. Tins-am către 
Tine mâinile mele, sufletul meu ca un pământ fără de 
apă ie. Degrabă auzi-mă, Doamne, slăbit-a duhul meu: 
nu întoarce faţa Ta de la mine, şi mă voi asemăna celor ce 
se pogoară în groapă. Auzită fă mie dimineața mila Ia, că 
spre Tine am nădăjduit. Arată mie, Doamne, calea în care 
voi merge, că la Tine am ridicat sufletul meu. Scoate-mă 
de la vrăjmaşii mei, Doamne, la Tine am scăpat. Învaţă-mă 
să fac voia Ta, că Tu ești Dumnezeul meu. Duhul Tău cel 
bun mă va povăţui la pământul cel drept. Pentru numele 

Tău, Doamne, mă vei via, întru dreptatea Ta vei scoate din 
necaz sufletul meu; și întru mila Ia vei sfârși pe vrăjmașii 
mei, Şi vei pierde pe toți cei ce necăjesc sufletul meu, 
că eu sunt robul Tău. 
apoi cântăm: 

Dumnezeu este Domnul și S-a arătat nouă; 


bine este cuvântat Cel ce vine întru numele Domnului. 
cu Stihurile acestea: 


Mărturisiţi-vă Domnului, că este bun, că în veac este mila Lui. 
Toate neamurile m-au înconjurat, şi în numele 
Domnului i-am înfrânt pe ei. 

De la Domnul s-a făcut aceasta, şi este minunat 
întru ochii noștri. 


iar apoi troparele, glasul 4, asemenea cu: 
„Cel ce Te-ai înălțat pe Cruce...“ (O vwoBeic) 


La Născătoarea Dumnezeului nostru 

să alergăm noi, păcătoşii și smeriții, 
cu pocăință să-i cădem, din suflet strigând: 
Stăpâna noastră, ajută-ne cu a ta îndurare, 
grabnic sârguiește-te, că pierim în păcate, 

pe robii tăi nu-i întoarce deșerți, 
că numai pe tine nădejde te-am câștigat. 
Slavă... Şi acum, 2/ Născătoarei de Dumnezeu, asemenea. 


Nu contenim, de-Dumnezeu-Născătoare, 
să cuvântăm mereu puterile tale; 
că înaintea lui Hristos de n-ai fi stat solind, 
cine ne-ar fi izbăvit dintratâtea primejdii? 
Sau cine ne-ar fi păzit slobozi până acuma? 
De lângă tine nu ne vom depărta, 
că din necazuri mântui pe robii tăi. 

apoi Psalmul 50 


iluieşte-mă, Dumnezeule, după mare mila Ta, şi după 

mulțimea îndurărilor Tale şterge fărădelegea mea. 
Mai vârtos mă spală de fărădelegea mea şi de păcatul meu 
mă curățeşte, că fărădelegea mea eu o cunosc, şi păcatul 
meu înaintea mea este pururea. Ţie unuia am greșit și ce 
este viclean înaintea Ta am făcut, ca să Ie îndreptățești 
întru cuvintele Tale și să biruieşti când Te vei judeca Tu. Că 
iată întru fărădelegi m-am zămislit și în păcate m-a născut 
maica mea. Că iată adevărul ai iubit, cele nearătate și cele 
ascunse ale înțelepciunii Tale ai arătat mie. Stropi-mă-vei 
cu isop și mă voi curăţi, spăla-mă-vei, și mai vârtos decât 
zăpada mă voi albi. Auzului meu vei da bucurie și veselie, 
bucura-se-vor oasele cele smerite. Întoarce faţa Ta de către 
păcatele mele și toate fărădelegile mele șterge. Inimă curată 
zideşte întru mine, Dumnezeule, și duh drept înnoieşte 
întru cele dinlăuntru ale mele. Nu mă lepăda de la faţa Ta 
și Duhul Tău cel Sfânt nu-L lua de la mine. Dă-mi bucuria 
mântuirii Tale şi cu duh povăţuitor mă întăreşte. Învăţa- 
voi pe cei fărădelege căile Tale și cei necinstitori la Tine 
se vor întoarce. Izbăveşte-mă de sângiuri, Dumnezeule, 
Dumnezeul mântuirii mele; bucura-se-va limba mea de 
dreptatea Ia. Doamne, buzele mele vei deschide și gura 
mea va vesti lauda Ia. Că de ai fi voit jertfă, aș fi dat: arderi 
de tot nu vei binevoi. Jertfa lui Dumnezeu, duhul zdrobit, 
inimă zdrobită și smerită Dumnezeu nu va defăima. 
Fă bine, Doamne, întru bunăvoirea Ia, Sionului și să se 
zidească zidurile Ierusalimului. Atunci vei binevoi jertfa 

dreptăţii, prinosul şi arderile de tot; atunci vor 
pune pe altarul Tău 
viței. 


CANONUL 


Cântarea |, glasul al VIII-lea: 
Pe faraon ce se purta (Aguarmidrqv Paoad) 


Stih: Preasfântă Născătoare de Dumnezeu, mântuiește-ne pe noi. 


A le-ntristărilor loviri învăluie 
smeritul suflet al meu 
şi nori de necazuri inima-mi acoperă; 
ci tu, ca una ce-ai născut, Preacinstită, lumina 
dumnezeiască și veșnică, 
întru strălucirea-i mă bucură. 


Stih: Preasfântă Născătoare de Dumnezeu, mântuiește-ne pe noi. 


Din făr de număr strâmtorări și din nevoi, 


şi de vrăjmașii cei răi, şi-ale vieţii necazuri 
izbăvit fiind acum 
prin dreapta-ți preaputernică, 
Preacurată, îţi laud” milostivirea cea către noi 
şi cea de nespus mângâierea ta. 
Slavă, 

La ocrotirea ta am scăpat, Stăpâna mea, 
încrezător fiind, și l-acoperămâtu-ţi 
alergat-am credincios, 
şi-acum genunchii mei îi plec, 
tânguindu-mă foarte: 

Nu-ţi lepăda ticălosul rob, 
că tu ești scăparea creștinilor. 


Şi acum, 


Nu voi tăcea în a-ţi vesti măririle, 
strigând în chip lămurit, 
căci de nu soleai, Pruncă, 
pentru mine pururea la Dumnezeu şi Fiul tău, 
cine-ar fi putut oare' să-mi scape viaţa din viforul 
şi din îngrozirea primejdiilor. 


Cântarea a 3-a 


Doamne, Cela ce-ai făcut (Ovoavias dpî5os) 

Stih: Preasfântă Născătoare de Dumnezeu, mântuieşte-ne pe noi. 
Fiind lipsit întru toate, îndurerat ţie-ți strig; 
Caldă păzitoare, grăbeşte și dă-mi ajutorul tău, 
mie smeritului rob, cel ticălos şi netrebnic, 
care cu căldură cer acoperirea ta. 


Stih: Preasfântă Născătoare de Dumnezeu, mântuiește-ne pe noi. 


În uimire sunt, Pruncă, cu-adevărat, când privesc 
facerile tale de bine și mila ta spre noi. 
Pentru aceasta slăvesc și îţi cinstesc și îţi laud 
multa grijă ce mi-o porți mie, ne'nsemnatului. 


Slavă, 

Întreitele valuri! de întristări mă zdrobesc 
şi împrejurările rele ca o furtună-mi sunt; 
ci tu, grăbindu-te, într-ajutor tinde-mi mâna, 
ceea ce ești pavăza şi ocrotirea mea. 


Şi acum, 

De-Dumnezeu-Născătoare, mărturisesc pururea 
pe cea care-a făcut să se piardă tăria iadului; 
căci viaţa vlăstărind, din legăturile morţii 
către viață m-a adus, eu spre pământ tinzând. 


Mântuiește' din nevoi pe robii tăi, 
de-Dumnezeu-Născătoare, 
că toţi, după Dumnezeu, la tine alergăm, 
ca la o Folositoare și Zid nesurpat. 
Caută 
cu milostivire, de-Dumnezeu-Născătoare 
prealăudată, spre necazul meu cel cumplit al 
trupului și vindecă durerea sufletului meu. 


Preotul zice ectenia: 
Miluieşte-ne pe noi, Dumnezeule..., 
şi pomenește pe cei pentru care se face paraclisul. 
Strana: Doamne miluieşte (e 3 or); 
Ecfonisul: Că milostiv și iubitor de oameni... 
Dacă nu este preot, se zice îndată 
Sedealna, glasul al 2-lea, asemenea cu: 
„Rugătoare fierbinte“ (Ulpeopeia 0epun) 

Al milei izvor! și caldă rugătoare ești, 
zid nebiruit, izbăvire a tuturor, 
cu stăruință îți strigăm: 
De-Dumnezeu-Născătoare, grăbește-te' 
și din primejdii scapă-ne pe noi, 
că una ești ajutătoare grabnică. 

Cântarea a 4-a 
Tu eşti tăria mea (5 uov ioxvs Kvote) 


Stih: Preasfântă Născătoare de Dumnezeu, mântuiește-ne pe noi. 
Unde, de-acum, altă scăpare îmi voi afla? 
Unde să caut? Unde mă voi mântui? 

Ce ajutor cald voi mai avea eu, cel ce mă clatin 
de-ale vieţii scârbe și vifore? 

În tine-mi pun nădejdea, îndrăznesc şi mă laud, 
şi la tine alerg, mântuiește-mă. 

Stih: Preasfântă Născătoare de Dumnezeu, mântuiește-ne pe noi. 


Dulcele râu al milei tale, Stăpâna mea, 
ce răcorește prin bogate dăruiri 
sufletul meu cel preaticălos, Preanevinovată, 
care-n cuptorul mâhnirilor 


şi-al necazurilor arde, îl vestesc preaslăvindu-l 
şi la tine alerg, mântuiește-mă. 


Slavă, 
Nebiruit zid şi scăpare şi adăpost, 
turn de tărie, armă ce ne mântuie 
te pun acum, eu cel nărăvit. Maică preacurată 
şi nepătată fecioară eşti, nu mă trece cu vederea, 
ceea ce ești nădejde, 
bucurie şi sprijin zdrobiţilor. 
Și acum, 
Cum voi putea într-un chip vrednic mărturisi” 
ale tale îndurări, Stăpâna mea, 
ce-au răcorit, precum un izvor, 
sufletu-mi ce arde cumplit în flacăra patimii? 

Dar, o, purtarea-ţi de grijă şi-ale tale binefaceri 
din belșug revărsate asupra mea! 
Cântarea a 5-a 
Pentru ce m-ai lepădat (Iva ri ue drwo0w) 

Stih: Preasfântă Născătoare de Dumnezeu, mântuiește-ne pe noi. 
Cu mulțămire strig ţie: 
Bucură-te, Maică și Fecioară pururea! 
Bucură-te, armă, 
adăpost neprădat și zid nesurpat! 
Bucură-te, sprijin, ajutor și mântuire 
celor ce cu credinţă la tine vin! 


Stih: Preasfântă Născătoare de Dumnezeu, mântuiește-ne pe noi. 


U'râtorii de bine 


au pregătit groapă şi săbii şi sulițe, 
şi se silesc foarte 
ticălosul meu suflet să îl sfâşie. 
Şi să îl doboare la pământ se silesc foarte, 
dar, Curată, de ei mântuieşte-mă. 


Slavă, 
Dintru toată nevoia, 
scârba, vătămarea, boala izbăvește-mă 
şi cu-a ta putere, 
nerănit, sub aripa-ţi păzește-mă 
de toată primejdia și de vrăjmașşii ce mă luptă 
şi scrâșnesc, Preacurată, "mpotriva mea. 


Și acum, 


Ce s-aduc mulțămire 
pentru dăruirile și bunătatea ta 
cea nemăsurată, 
de a căror dulceaţă m-am desfătat? 
Ci, după putere, 
îți preaslăvesc, cânt şi îţi laud 
cea făr'de margini milostivirea ta. 


Cântarea a G-a 
Rugăciune voi înălța (Tv OEnow Exyed ) 
Stih: Preasfântă Născătoare de Dumnezeu, mântuiește-ne pe noi. 


Tristeţile, ca un nor, acoperă 
ticăloasa-mi inimă şi-al meu suflet, 
întunecându-mă, Pruncă. Iu însă 
neapropiata lumină născând-o, 
alungă-le departe dar, 
cu solirea ta împrăștiindu-le. 


Stih: Preasfântă Născătoare de Dumnezeu, mântuiește-ne pe noi. 


În scârbe' mângâiere te cunosc 
şi a bolilor te știu vindecare, 
şi sfărâmare deplină a morţii, 
și râu de viaţă ești, pururea nesecat, 
şi-n relele împrejurări 
ocrotire preatare şi grabnică. 


Slavă, 

N'ascund acum! al milosteniei tale adânc, 
nici șuvoiul de minuni fărde număr 
şi nici izvorul cu-adevărat veşnic 
ce peste mine revarsă 'ndurarea ta, 
ci tuturor mărturisesc 
şi le strig, şi le cânt, lăudându-le. 


Și acum, 


Furtunile! vieţii mă înconjură 
ca albinele un fagur, Fecioară, 
şi cuprinzând a mea inimă'ntruna 
greu o rănesc cu săgeata “ntristărilor. 
Pe tine însă să te am 
izbăvire și sprijin și ajutor. 


Mântuiește' din nevoi pe robii tăi, 
de-Dumnezeu-Născătoare, 
că toţi, după Dumnezeu, la tine alergăm, 
ca la o Folositoare și Zid nesurpat. 


Caută 
cu milostivire, de-Dumnezeu-Născătoare 
prealăudată, spre necazul meu cel cumplit al 
trupului și vindecă durerea sufletului meu. 


Preotul zice ectenia mică și pomenește iarăși 
ca după cântarea a 3-a; apoi 

Condacul, glasul al 2-lea: 
„Dăzitoarea creştinilor“ (lpooraoia Tov Xpioriavav) 


Păzitoarea nebiruită a creștinilor, 
mijlocitoare neclintită către Făcătorul tău, 
rugăciunea păcătoşilor nu o lepăda, 
ci tu, celor care îți strigăm, 
sârguiește și ne dă, ca o bună, ajutorul tău: 
Grăbește spre rugăciune 
și te silește spre mijlocire, 
Născătoare de Dumnezeu, 
păzind pururi pe cinstitorii tăi. 
Prochimen, glasul al 4-lea 


Pomeni-voi numele Tău întru tot neamul și neamul. 


Stih: Ascultă, fiică, şi vezi şi pleacă urechea ta și uită norodul 
tău şi casa părintelui tău şi va pofti Impăratul frumuseţea ta. 


€VANGHELIA 


Din Sfânta Evanghelie de la Luca citire. 
(1, 39-56) 

(Ga zilele acelea, sculându-se, Maria s-a dus în gra- 
fă bă la munte, într-un oraş al lui Iuda şi a intrat în 

“ casa lui Zaharia și s-a închinat Elisabetei. lar când 
a auzit Elisabeta închinarea Mariei, a săltat pruncul 
în pântecele ei; și s-a umplut Elisabeta de Duhul 
Sfânt şi a strigat cu glas mare şi a zis: Binecuvântată 
ești tu între femei și binecuvântat este Rodul pânte- 
celui tău! Și de unde cinstea aceasta pentru mine, ca 
să vină la mine Maica Domnului meu? Căci iată, cum 
a ajuns glasul închinării tale în urechile mele, a săltat 
pruncul de bucurie în pântecele meu. Și fericită este 
aceea care a crezut că vor fi împlinite întocmai cele 

spuse ei de la Domnul. Atunci a zis Maria : Mărește, 
suflete al meu, pe Domnul și se bucură duhul meu de 
Dumnezeu, Mântuitorul meu, pentru că a căutat spre 
smerenia roabei Sale, că, iată, de acum mă vor ferici 
toate neamurile, pentru că mi-a făcut mie mărire Cel 
Puternic, și sfânt este numele Lui! Şi a rămas Maria 
împreună cu Elisabeta ca la trei luni. Apoi s-a 
înapoiat la casa sa. 
Slavă, glasul al 2-lea 
Părinte, Cuvinte, Duhule, Treime în unime, 
curăţeşte mulțimea greșalelor noastre. 
Și acum, 
Pentru rugăciunile Născătoarei de Dumnezeu, 
Milostive, curățește mulțimea greșalelor noastre. 
şi stihira, glasul al 6-lea: 
„Toată nădejdea“ (OAnv ănoBEuevoi) 


Stih: Miluieşte-mă, Dumnezeule, după mare mila Ia și după 
mulțimea îndurărilor Tale şterge fărădelegea mea. 


Nu mă încredința, întru-tot-sfântă Stăpână, 
ocrotirii omeneşti, 
ci primeşte cererea de la robul tău, 
că necazuri mă cuprind 
şi nu pot să sufăr săgetările vrăjmașilor, 
acoperământ neagonisind eu, nevrednicul, 
luptat fiind de-a pururea, 
şi n-am mângâiere fără numai tu; 
Stăpână a lumii, 
nădejdea tare a celor credincioși, 
nu-mi lepăda rugăciunile, 
ci spre folos plineşte-le. 

Preotul zice rugăciunea: 
Mântuieşte, Dumnezeule, norodul Tău... 
Strana: Doamne miluieşte (de 12 or;); apoi 
Ecfonisul: Cu mila şi cu îndurările... 


Cântarea a 7-a 
În cuptor pruncii evreilor (Iloisec 'Efpaiwv) 
Stih: Preasfântă Născătoare de Dumnezeu, mântuiește-ne pe noi. 


Ceea ce ai născut lumina, 
înnegrit fiind în noapte de păcate, 
la lumină mă du, să te slăvesc cu râvnă, 
că al luminii vas te știu, 
curat și fără de prihană. 

Stih: Preasfântă Născătoare de Dumnezeu, mântuiește-ne pe noi. 
Fii-mi adăpost și îngrădire, 
ocrotire fii-mi, şi laudă, Fecioară, 
mie, celui golit de toată ajutorarea, 
căci deznădăjduiţilor eşti nădejde și putere. 
Slavă, 


Cu întreg sufletul și gândul 
şi cu inima și buzele pe tine 
te slăvesc, desfătat de darurile tale; 
dar, o, și bunătatea ta și minunile fărde număr. 
Și acum, 
Cu ochiu-ţi milostiv privește 
şi a mea suferinţă o cercetează, 
şi de cumplite nevoi, primejdii, vătămare 
şi de ispite izbăvește-mă, 
cu-a ta milă făr' de margini. 

Cântarea a 8-a 
Pe Dumnezeu, Cel ce S-a proslăvit (Tov Ev ogei ăyiw ) 
Stih: Preasfântă Născătoare de Dumnezeu, mântuiește-ne pe noi. 
Pentru mila milostivirii tale 
nu mă trece, Fecioară, cu vederea 
pe mine cel lovit de-a vieţii volbură; 
ci ajută mie, căci preaostenit sunt 
în relele vieţii. 


Stih: Preasfântă Născătoare de Dumnezeu, mântuiește-ne pe noi. 
Întristări şi nevoi şi zile rele 
m-au aflat, și necazurile vieții, 
şi ispitiri de peste tot mă'nconjură; 
ci tu mă păzește sub acoperământul tău 
cel tare, Preacurată. 


Binecuvântăm pe Tatăl, pe Fiul și pe Sfântul Duh, Domnul. 


in furtuni ca liman să te aflu, 
în mâhniri, bucurie și desfătare, 
și întru boli, ajutătoare grabnică, 
izbăvire-n primejdii și ocrotitoare-n 
a tâlharilor năvală. 
Și acum, 

Te bucură, al Domnului scaun 
şi năstrapă de mană primitoare, 
sfeşnic de aur! Bucură-te, foc nestins, 
a fecioarelor slavă și frumuseţe 
a maicilor, şi fală! 


AL MAICII DOMNULUI 


Cântarea a 9-a 
Spăimântatu-s-a de aceasta (EEcorm Exi TovTw) 
Stih: Preasfântă Născătoare de Dumnezeu, mântuiește-ne pe noi. 
La cine alta oare voi alerga? 

Ca să mă mântuiesc, unde voi scăpa? 
Unde să merg? Ce altă scăpare îmi voi afla? 
Ce ocrotire grabnică? 

Ce ajutătoare în strâmtorări? 

Tu una-mi ești nădejde, "ntru tine și mă laud 
și, îndrăznind, spre tine am alergat. 


Stih: Preasfântă Născătoare de Dumnezeu, mântuiește-ne pe noi. 


Cu neputinţă este a număra 
ale tale măriri, Fiică-a-lui-Dumnezeu, 
şi-a lămuri tainicul adânc al minunilor 
ce, peste înţelegere, fără încetare se săvârșesc 
celor ce cu credinţă şi râvnă ţi se-nchină 
ca adevăratei Maici a lui Dumnezeu. 


Slavă, 


În imne de mulţămire doxologesc 
şi cinstesc mare mila ta către noi, și tuturor 
multa ta putere mărturisesc, 
şi toată binefacerea ce ai revărsat-o asupra mea 


cu inima și limba, cu sufletul şi gândul, 
întotdeauna o propovăduiesc. 
Și acum, 
Săraca-mi rugăcine primește-o 
şi nu-mi trece suspinul și lacrima, ci ajută-mă, 
ca o bună, cererea mea plinind, 


PARACLISUL MARE 


că toate poţi, maică fiind 
atotstăpânitorului Dumnezeu, 
Celui atotputernic, chiar numai semn de-ai face 
către ticăloasa mea smerenie. 


Cuvine-se cu adevărat... 
şi megalinariile 


Pe cea decât cerul mai presus 
și mai preacurată decât razele soarelui, 
pe izbăvitoarea din blestem a firii, 


pe Doamna a toată lumea în imne s-o lăudăm. 


De multele mele nelegiuiri 
îmi bolește trupul, îmi boleşte şi sufletul, 
dar alerg la tine cea cu har dăruită, 
ajută-mă, nădejde a deznădăjduiţilor. 


Stăpână şi Maica lui Dumnezeu, 
ruga o primește, a nevrednicului tău rob, 
şi fii solitoare la Cel născut din tine, 

o, Stăpâna lumii, pavăza neamului. 


Cei necredincioșşi să rămână muţi, 
care nu se-nchină la cinstită icoana ta, 
pe care a zugrăvit-o Luca Evanghelistul 
şi „Călăuzitoarea” toţi o numim acum. 


AL MAICII DOMNULUI 


V esele cântări ţie-ţi înălțăm, 
o, Prealăudată, Născătoare de Dumnezeu; 
cu Botezătorul dimpreună cu toți sfinţii, 
pe Fiul tău îndură-L către toţi robii tăi. 


Din tine, Născătoare-de-Dumnezeu, 
Dumnezeu-Cuvântul întrupându-Se negrăit, 
covârșești, Fecioară, oștirea cea cerească; 
ţie, dar, îți aducem cântare de laudă. 


Cu toate oștirile îngerești, cu Botezătorul 
şi apostolii lui Hristos, cu a sfinţilor cete, 
Preacurată Stăpână, la Fiul tău solește 
toți să ne mântuim. 


Sfinte Dumnezeule, Preasfântă Treime, Tatăl nostru, 
Preotul: Că a 'Ta este Împărăţia; apoi 


Preotul zice ectenia: 
Miluieşte-ne pe noi, Dumnezeule..., 
__ Strana: Doamne miluieşte (de 3 ori), 
Incă ne rugăm pentru mila, viaţa, pacea..., 
Stana: Doamne miluieşte (de 3 or;), 
Incă ne rugăm să se păzească..., 
Strana: Doamne miluieşte (de 40 or), 
Auzi-ne, Dumnezeule..., 
Că milostiv...; 
apoi face otpustul mic, fără însă a zice: 
Pentru rugăciunile...; 


după care: 


PARACLISUL MARE 


în timp ce fraţii se închină la icoana Preacuratei, 
dacă suntem în afara Postului Adormirii, 
cântăm 
Tropar glasul al 2-lea, asemenea cu: 
„Când de pe lemn...“ (Ore Ex 700 &viov ce vexpov) 
Ca o' bună, scapă-ne pe toţi 
cei ce alergăm cu credinţă la ocrotirea ta, 
că pe alta n-avem păcătoşii la Dumnezeu 
mijlocitoare de-a pururea în nevoi și primejdii, 
noi, care purtăm cu greu povara păcatelor; 
Maica Dumnezeului nostru, 
pe noi cei ce cădem către tine 
din toată-mprejurarea izbăveşte-ne. 


Tu ești bucuria tuturor, 
şi-a nedreptățiților reazem, 
şi hrană celor flămânzi, 
mângâi pe cei întristaţi, toiag, eşti orbilor, 
cercetare bolnavilor şi acoperire 
îndureraţilor, sprijin orfanilor; 
Maica Dumnezeului nostru, 
tu, Curată, te sârguiește 
şi ne izbăvește pe noi, robii tăi. 
apoi, pe acelaşi glas 
Stăpână, primeşte rugăciunile robilor tăi şi ne 
izbăvește pe noi din toată nevoia și necazul. 


Toată nădejdea mea spre tine o înalţ, Maica lui 
Dumnezeu, păzește-mă sub acoperământul tău. 


AL MAICII DOMNULUI 


Dacă suntem în 
Postul Adormirii Maicii Domnului, 
cântăm: 


Glasul al 3-lea, asemenea cu: 
„Cel ce ai împodobit cerul...“ (O ovpavov 7ois &oTporG...) 


Apostoli de la margini, adunaţi-vă aici, 
în satul Gheţimani și îngopaţi trupul meu, 
iar Tu Fiule și Dumnezeul meu 
primește duhul meu. 


A îngerilor dulceaţă și bucuria celor mâhniţi, 
creștinilor apărătoare, 
Fecioară şi Maică a Domnului, 
ne izbăvește din toate neîncetatele chinuri. 


La iubitorul de oameni mijlocitoare să te-avem, 
nu vădi faptele mele înaintea îngerilor, 
te rog fierbinte, Fecioară, ajută mie degrabă. 


Turn aurit și cetate, cu douăsprezece ziduri, 
tron strălucit ca un soare, 
scaun al Împăratului, minune neînţeleasă, 
cum alăptezi pe Stăpânul? 


Şi preotul încheie zicând 


Pentru rugăciunile... 

RÂNDUIALA MELODICĂ A MARELUI PARACLIS 
AL PREASFINTEI STĂPÂNEI NOASTRE 


NĂSCĂTOAREA DE DUMNEZEU 
ȘI PURUREA FECIOARA MARIA 


«Dumnezeu este Domnul...» 


——_ 

nu me le Domnu lui 


Stih. Mărturisiţi-vă Domnului, că este bun, şi chemaţi numele cel 
sfânt al Lui. 


Stih. Toate neamurile m-au înconjurat, și în numele Domnului i-am 
înfrânt pe ei. 


Stih. De la Domnul s-a făcut aceasta, şi este minunată întru ochii 
noștri. 

Troparul Paraclisului, glasul al IV-lea, asemenea cu: 

ODA A III-A 


Irmos: «Doamne, Cela ce ai făcut...» (Ovpaviac ăwidoc). 

Irmos: « Tu eşti tăria mea...» (Ev uov ioxvc vple). 

ODA A V-A 


Irmos: «Pentru ce m-ai lepădat...» (Iva ri ue ănwow). 

